Selvom fødslen foregik på lyserød stue blev det en dreng, da prins Joachim og prinsesse Marie fik deres første barn. I en pressemeddelelse oplyser kongehuset, at prinsen vejer 3032 gram og måler 49 centimeter. Både mor og barn har det godt efter den 10-11 timer lange - eller for nogle, korte - fødsel. Prins Joachim var med under fødslen og klippede selv navlestrengen. - Det er lige spændende hver gang. Det er lige stort. Det er lige i det øjeblik, det nye væsen kommer frem. Det er lige rørende hver gang, sagde prins Joachim til den fremmødte presse i Rigshospitalets forhal. Det kongelige par har længe vidst, at det ville blive en dreng. Og navnet? Det forbliver en hemmelighed.

Referat:
Mandag morgen klokken 4.57 fik prins Joachim og prinsesse Marie deres første barn, og Danmark en ny prins